Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 799/11/8811	Trebišov, 31.1.2012
EEČ : 2-69-36-2012

U Z N E S E N I E

Trestná vec:	obvinený XXXXX  
Prečin:	porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Podľa § 216 ods. l Tr. por.  podmienečne zastavujem  trestné stíhanie obvineného ml. XXXXX, ktorému bolo vznesené obvinenie uznesením policajného orgánu OO PZ v Michaľanoch sp.zn. ORP-1238/MI-TV-2011 zo dňa 21.11.2011 pre prečin porušovania domovej slobody podľa § 194 ods.1 Tr. zák.  na tom skutkovom základe, že dňa 12.10.2011 v čase okolo 18.00 hod. cez neuzamknutú zámku neoprávnene vošiel do dvora obývaného rodinného domu č. 190/46 na ul. Staničnej v obci XXXXX, kde po príchode k neuzamknutým vchodovým dverám domu vošiel do kuchyne, odkiaľ z kuchynskej linky odcudzil 2,- , z domu odišiel príchodovou cestou, čím takto spôsobil škodu majiteľke domu XXXXX vo výške 2,- €,

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajného orgánu Obvodného oddelenia PZ v Michaľanoch sp. zn. ORP-1238/MI-TV-2011 z 21.10.2011 bolo začaté trestné stíhanie a následne dňa 21.11.2011 vznesené obvinenie ml. XXXXX za prečin porušovania domovej slobody podľa § 194 ods.1 Tr. zák. tak, ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, obvinený s podmienečným zastavením trestného stíhania súhlasí a že boli splnené aj ďalšie podmienky predpokladané ustanovením § 216 ods. l Tr. por., lebo obvinený sa k trestnému činu priznal a v plnom rozsahu. Poškodená strana si škodu nenárokuje. 

Vzhľadom na osobu páchateľa s prihliadnutím na jeho doterajší život a na okolnosti prípadu som dospel k záveru, že takéto rozhodnutie možno dôvodne považovať za dostačujúce.

Preto som rozhodol tak, ako je to vo výrokovej časti tohto uznesenia uvedené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Kohan
prokurátor